《何夫子拜命元揆诗以趣装 其一》
明代·邝露

烨烨玄岩咏紫芝，蒲轮前队引非氂。七闽虎变雄三户，百粤鹰扬载六师。

砌荚尚依唐日月，宫槐重睹汉威仪。十年辛苦调元老，窥见河清饮月氏。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。